દશ મુખી રુદ્રાક્ષઃ દસમુખી રૂદ્રાક્ષ ભગવાન વિષ્ણુનું સ્વરૂપ ગણાય છે. આ રૂદ્રાક્ષ ધારણ કરવાથી મનુષ્યને ભગવાન વિષ્ણુના મુખ્ય દસ અવતારના આશીર્વાદ પ્રાપ્ત થાય છે. મનુષ્યના શરીરમાં પાંચ જ્ઞાનેન્દ્રીય અને પાંચ કામેન્દ્રીય રહેલી છે. આ કુલ દસ ઈન્દ્રિયો દ્વારા થયેલા પાપોનો નાશ આ રૂદ્રાક્ષ ધારણ કરવાથી થાય છે. દશ મુખી રૂદ્રાક્ષ ધારણ કરવાથી નવ ગ્રહ, વેતાલ, બ્રહ્મ રાક્ષસ, નજર લાગવી, અકાલ મૃત્યું, પ્રેતદોષ વગેરેમાંથી મુક્તિ મળે છે. તો દસમુખી રૂદ્રાક્ષ સાથે એકમુખી રૂદ્રાક્ષ ધારણ કરવાથી શત્રુઓ પર વિજય પ્રાપ્ત થાય છે. અનીંદ્રા, દિશા હિનતા, તેમજ અસ્થિરતાથી ઘેરાયેલા વ્યક્તિને દશમુખી રૂદ્રાક્ષ પહેરવાથી લાભ થાય છે. આ રૂદ્રાક્ષ ધારણ કરવાથી દસ દિશાઓમાંથી આવતા વિઘ્નોનો નાશ થાય છે. આ રૂદ્રાક્ષ ધારણ કરનાર વ્યક્તિનો રાજનૈતિક પ્રભાવ વધે છે. તો આ સાથે જ આ રૂદ્રાક્ષ વિવેક અને બુદ્ધિમાં પણ વધારો કરાવે છે. યશ, માન, અને પ્રતિષ્ઠાની પ્રાપ્તિ આ રૂદ્રાક્ષ ધારણ કરવાથી થાય છે. ભગવાન વિષ્ણુ ઉપરાંત દસ દિગપાલ, યમરાજ, તેમજ ભગવાન કાર્તિકેય આ રૂદ્રાક્ષના દેવ છે. દસમુખી રૂદ્રાક્ષ ધારણ કરવાથી કાનના રોગ અને ગર્ભધારણ કરવામાં આવતી સમસ્યાઓમાંથી રાહત પ્રાપ્ત થાય છે.